എന്ജിനിയറിങ് ആദ്യ അലോട്ട്മെന്റ് : 16 വരെ പണമടയ്ക്കാം തിരുവനന്തപുരം എന്ജിനിയറിങ്, ആര്ക്കിടെക്ചര്, ഫാര്മസി കോഴ്സുകളിലെ ഒന്നാംഘട്ട കേന്ദ്രീകൃത അലോട്ട്മെന്റ് പ്രസിദ്ധീകരിച്ചു. www.cee.kerala.gov.in വെബ്സൈറ്റില് ലഭ്യമാണ്. അലോട്ട്മെന്റ് ലഭിച്ചവര് മെമ്മോയില് കാണിച്ചിട്ടുള്ളതും പ്രവേശന കമീഷണര്ക്ക് അടയ്ക്കേണ്ടതുമായ ഫീസ് 16ന് വൈകിട്ട് അഞ്ചിനകം ഒടുക്കണം. വിദ്യാര്ഥികള് കോളേജിലെത്തി പ്രവേശനം നേടേണ്ടതില്ല. സര്വകലാശാല അഫിലിയേഷന് ലഭിക്കാത്ത മൂന്ന് ഫാര്മസി കോളേജിലേക്കും ഒരു ആര്കിടെക്ചര് കോളേജിലേക്കും അലോട്ട്മെന്റ് നടത്തിയിട്ടില്ല. രണ്ടാം അലോട്ട്മെന്റ് നടപടികളും ആരംഭിച്ചു. ഇതിനായി ആദ്യ ഘട്ടത്തില് അലോട്ട്മെന്റ് ലഭിച്ച് ഫീസ് അടച്ചവരും ആദ്യ ഘട്ടത്തില് അലോട്ട്മെന്റ് ലഭിക്കാത്തവരും എന്ജിനിയറിങ്, ആര്ക്കിടെക്ചര്, ഫാര്മസി കോഴ്സുകളില് നിലവിലുള്ള ഹയര് ഓപ്ഷനുകള് രണ്ടാം ഘട്ട അലോട്ട്മെന്റിലേക്ക് പരിഗണിക്കപ്പെടാന് ആഗ്രഹിക്കുന്നെങ്കില് നിര്ബന്ധമായും ഓണ്ലൈന് ഓപ്ഷന് കണ്ഫര്മേഷന് നടത്തണം. ഹയര് ഓ പ്ഷന് പുനഃക്രമീകരണം ആവശ്യമില്ലാത്തവ റദ്ദാക്കല്, പുതുതായി ഉള്പ്പെടുത്തിയ കോളേജ്, കോഴ്സ് എന്നിവയിലേക്ക് ഓപ്ഷന് നല്കാനുള്ള സൗകര്യം എന്നിവ 17ന് പകല് രണ്ടുവരെ. വിവരങ്ങള്ക്ക്: 0471 2525300.